**Výzva na predloženie cenovej ponuky na**

„Vedenie účtovníctva a mzdovej agendy RRA PU na dobu 5 rokov“

*Podľa § 9 ods. 9 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov*

1. **Identifikácia konečného prijímateľa**

**Názov:** Regionálna rozvojová agentúra Púchov

**Sídlo:** Námestie slobody 1400, 020 01 Púchov

**IČO:** 37923536

**Kontaktná osoba:** PaedDr. Miroslav Kubičár

**Tel.** **kontakt:** 0907211525

1. **Charakteristika predmetu zákazky**

Vedenie účtovníctva pre objednávateľa zahŕňa.

* Kontrolu formálnej správnosti predložených prvotných dokladov účtovníctva pred zaúčtovaním v zmysle § 11 zákona o účtovníctve
* Spracovanie podvojného účtovníctva za posudzované účtovné obdobie v rozsahu účtovných prípadov a spracovanie riadnej účtovnej závierky. Účtovnícke práce budú vykonávané v plnom rozsahu v súlade so zákonom o účtovníctve, zákonom o rozpočtových pravidlách verejnej správy a ostatných zákonov plynúcich z hospodárenia s verejnými prostriedkami.
* Spolupráca pri inventarizácií majetku a účtov v zmysle legislatívnych požiadaviek
* Poskytovanie ekonomického a účtovného poradenstva, ako aj poradenstva pri zavádzaní administratívy, obehu dokladov a pod.
* Spracovanie komplexnej mzdovej agendy súvisiacej s výplatou miezd a zúčtovaním daní zamestnancov
* Spracovanie agendy sociálneho a zdravotného poistenia a dôchodkového zabezpečenia, vrátane výpočtu odvodov poistenia a spracovania mesačných výkazov a ročného zúčtovania do zdravotných poisťovní a Sociálnej poisťovne.
* Spracovanie daňového priznania a ostatných výkazov plynúcich z platnej legislatívy SR.
1. **Miesto dodania predmetu zákazky:**

Námestie slobody 1400, 020 01 Púchov

1. **Predpokladaná hodnota zákazky**

2 680,00 €/ročne 13 400,00€/5 rokov/zákazka

1. **Názov predmetu zákazky**

„Vedenie účtovníctva a mzdovej agendy RRA PU na dobu 5 rokov“

1. **Spôsob predkladania ponúk**

Poštou, emailom (ak sa ponuka zasiela elektronicky s naskenovaným podpisom),alebo osobne na adresu uvedenú v bode 1. Uchádzač obálku s ponukou označí heslom: „Vedenie účtovníctva a mzdovej agendy RRA PU na dobu 5 rokov– cenová ponuka NEOTVÁRAŤ.“

1. **Lehota na predloženie cenovej ponuky**

Obstarávateľ žiada cenovú ponuku doručiť do 30.12.2015 do 10:00 hod. na adresu uvedenú v bode 1 tejto výzvy.

1. **Kritérium na hodnotenie cenových ponúk**

Najnižšia cena spolu za predmet zákazky v EUR s DPH.

1. **Termín dodania predmetu zákazky**

01.01.2016-31.12.2020

1. **Ďalšie informácie konečného prijímateľa**
* cenová ponuka musí byť vyhotovená v listinnej podobe, ktorá zabezpečí trvalé zachytenie jej obsahu; alebo zoscanovaná a podpísaná doručená prostredníctvom emailu
* všetky náklady a výdavky, ktoré vzniknú záujemcovi alebo uchádzačovi v súvislosti s jeho účasťou v tejto zákazke s nízkou hodnotou znáša záujemca alebo uchádzač na vlastnú ťarchu, bez akéhokoľvek finančného nároku voči konečnému prijímateľovi bez ohľadu na výsledok vyhodnotenia cenových ponúk;
* každému uchádzačovi, ktorý predložil cenovú ponuku na predmet zákazky bude zaslaný výsledok vyhodnotenia ponúk;

V Púchove dňa 20.12.2015

.................................................

**Ing. Barbora Staňová**